Diari Oficial de la Generalitat Valenciana


Sumari del DOGV 1124, del 14-08-1989 (1989/814857)

DECRET 117/1989, de 28 de juliol, del Consell de la Generalitat Valenciana, pel qual són creats o transformats Centres en les Universitats de la Comunitat Valenciana.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/07/28/117/dof/vci/html**

### Dades del document

Número de DOGV
:   1124

Data del DOGV
:   14-08-1989

Secció del DOGV
:   DISPOSICIONS GENERALS

Número del document
:   1989/814857


Data del document
:   28-07-1989

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 117/1989, de 28 de juliol, del Consell de la Generalitat Valenciana, pel qual són creats o transformats Centres en les Universitats de la Comunitat Valenciana.  
L?Estatut d?autonomia de la Comunitat Valenciana, aprovat per Llei Orgànica 5/1982, d?1 de juliol, complementat per la Llei Orgànica 12/1982, de 10 d'agost, estableix en l'article 35 que correspon a la Generalitat Valenciana la competència plena en la regulació i l'administració de l?ensenyament en tots els nivells i graus, les modalitats i especialitats, sense perjudici de la que correspon a l?estat.  
La Llei Orgànica 11/1983, de 25 d'agost, de Reforma Universitària, específica les competències que corresponen a les Comunitats Autònomes en relació amb les Universitats.  
El Reial Decret 2633/1985, de 20 de novembre, sobre traspàs de serveis de l'Administració de l?Estat a la Generalitat Valenciana en matèria d'Universitats, estableix en l'annex I.B.2.a) que la Generalitat Valenciana assumeix la competència de la creació, supressió, adscripció i integració, entre altres centres d'ensenyament superior, de les Facultats i de les Escoles Universitàries.  
La Universitat d'Alacant va sol·licitar a la Generalitat Valenciana, per acord del Consell Social, autorització perquè la Facultat de Ciències organitzara els estudis corresponents a la Llicenciatura de Ciències Biològiques i la Diplomatura en Estadística; i perquè la facultat de Ciències Econòmiques organitzara els estudis de primer cicle de Ciències Polítiques i Sociologia (Sociologia). Així mateix va sol·licitar la transformació del Seminari d'Estudis Socials d'Elda en Escola Universitària de Graduats Socials i l'adscripció d'aquesta a la Universitat esmentada, i la integració en aquesta de l?Escola Universitària adscrita de Treball Social.  
La Universitat Politècnica de València va sol·licitar a la Generalitat Valenciana la creació de l?Escola Universitària d'Enginyeria Tècnica de Topografia i d'Obres Públiques, i de l?Escola Tècnica Superior d'Enginyers Industrials i de Telecomunicació per segregació de l?Escola Tècnica Superior d'Enginyers Industrials i de Telecomunicació. Així mateix va sol·licitar l'autorització per a l'adscripció del Centre Superior de Ciències de la Informació dependent del CEU Sant Pau, que podria organitzar i gestionar els ensenyaments corresponents al títol de llicenciat en Ciències de la Informació.  
La Universitat de València va sol·licitar a la Generalitat Valenciana l'adscripció a aquesta de l?Institut d'Estudis Socials LLeó XIII, de Castelló, com a Escola Universitària de Graduats Socials, i la integració en aquesta Universitat de l'Escola Universitària de Treball Social.  
El Consell Interuniversitari de la Comunitat Valenciana, en la sessió del 5 de juny de 1989, va conéixer les sol·licituds de la Universitat d'Alacant, la Universitat Politècnica de València i la Universitat de València, tal com disposa pel que fa a la creació, l'ampliació i la transformació de centres universitaris l?article 5.2 de la Llei 3/1985, de 9 de mare, de Coordinació Interuniversitària a la Comunitat Valenciana.  
Per a la creació o la transformació dels centres universitaris contemplats en aquest Decret s'ha considerat, essencialment, la conveniència de una ampliació de l'oferta d'ensenyaments universitaris a la Comunitat Valenciana per tal d'atendre les necessitats socials en la formació de titulats, i també la demanda creixent d'estudis superiors nous, i una distribució d'aquells coherent amb les sol·licituds manifestades per les Universitats en el marc de la coordinació necessària i programació general dels estudis superiors a la Comunitat Valenciana.  
En atenció d'aquests motius, conegudes les sol·licituds de la Universitat de València, de la Universitat Politècnica de València i de la Universitat d'Alacant pel Consell Interuniversitari de la Comunitat Valenciana, amb els informes favorables del Consell d'Universitats, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana, en la sessió celebrada el dia 28 de juliol de 1989,  
DECRETE:  
Article primer  
U Es autoritzada la Universitat d'Alacant perquè la Facultat de Ciències organitze els ensenyaments conduents al títol de Llicenciat en Ciències Biològiques i al títol de Diplomat en Estadística.  
Dos. Es autoritzada la Universitat d'Alacant perquè la Facultat de Ciències Econòmiques organitze els ensenyaments corresponents del primer cicle de Ciències Polítiques i Sociologia (Sociologia).  
Article segon  
U Es crea l?Escola Universitària d'Enginyeria Tècnica de Topografia i d'Obres Públiques en la Universitat Politècnica de València perquè organitze els ensenyaments conduents als títols d'Enginyer Tècnic de Topografia i d'Enginyer Tècnic d'Obres Públiques.  
Dos. Es crea l?Escola Tècnica Superior d'Enginyers de Telecomunicació, per segregació de l'actual Escola Tècnica Superior d'Enginyers Industrials i de Telecomunicació, perquè organitze els ensenyaments conduents als títols d'Enginyer Superior de Telecomunicació i d'Enginyer Tècnic de Telecomunicació.  
Article tercer  
U S'integra en la Universitat de València l?Escola Universitària de Treball Social adscrita a la Universitat esmentada.  
Dos. S'integra en la Universitat d'Alacant l?Escola Universitària de Treball Social adscrita a la Universitat esmentada.  
Des. El personal docent de les Escoles de Treball Social que s'hi integren podran passar a prestar serveis en la Universitat corresponent en les categories legals que procedesca d'acord amb les previsions que la Universitat tinga en la plantilla corresponent d'acord amb la normativa vigent i els Estatuts de la Universitat.  
Article quart  
U. Es autoritzada la transformació del Seminari d'Estudis Socials d'Elda en Escola Universitària de Graduats Socials i l?adscripció d'aquesta a la Universitat d'Alacant.  
Dos. Es autoritzada la transformació de l'Institut d'Estudis Socials Lleó XIII de Castelló en Escola Universitària de Graduats Socials i l?adscripció d'aquesta a la Universitat de València.  
Tres. Es autoritzada l?adscripció del Centre Superior de Ciències de la Informació de Montcada a la Universitat Politècnica de València, i aquesta és autoritzada perquè el Centre organitze i gestione els ensenyaments corresponents al títol de Llicenciat en Ciències de la Informació.  
DISPOSICIO ADDICIONAL  
Els Centres creats, transformats, integrats o adscrits en aquest Decret iniciaran com a tals Centres les activitats en el curs acadèmic 1989/90.  
DISPOSICIONS FINALS  
Primera  
Es autoritzada la Conselleria de Cultura, Educació i Ciència perquè, dins l?àmbit de les seues competències, dicte les disposicions necessàries per al desenrotllament adequat del que disposa aquest Decret.  
Segona  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, 28 de juliol de 1989.  
El President de la Generalitat,   
JOAN LERMA I BLASCO  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI